
Nr. SC2018-9268/23.04.2018
RAPORT DE SPECIALITATE

privind aprobarea repartizării ap.4 din str. Miloia nr.52 bl.B1, sc.B (fost Miloia bl.B1 sc.B)
Având în vedere Expunerea de motive nr. SC2018-9270/23.04.2018 a Primarului Municipiului Timișoara și Proiectul de hotărâre privind repartizarea apartamentului 4 din str. Miloia nr.52 bl.B1, sc.B (fost Miloia bl.B1 sc.B);


Prin H.C.L.M.T. nr.116/24.03.2009 s-a aprobat lista de priorităţi A.N.L. pentru anul 2009, în vederea repartizării locuinţelor construite în Timişoara, str. Miloia realizate de către Agenţia Naţională pentru Locuinţe, destinate tinerilor şi familiilor de tineri în vârstă de până la 35 de ani în cadrul programului de Construcţii de locuinţe pentru tineri destinate închirierii, destinate tinerilor şi familiilor de tineri în vârstă de până la 35 de ani.

Până în prezent au fost soluţionate cererile primelor 368 persoane înscrise pe lista de priorităţi.

Ap.4 din Miloia nr.52 bl.B1, sc.B (fost Miloia bl.B1 sc.B) a devenit liber din punct de vedere juridic prin predarea acestuia de către fostul chiriaș Păuna Marius Ciprian, prin cererea CT2018-372/29.01.2018.

Conform art.8 din Legea nr.152/1998 modificată prin Legea nr.221/2015 a fost invitată la data de 11.04.2018 persoana înscrisă pe lista de priorităţi A.N.L. aprobată prin H.C.L.M.T. nr.116/2009 la poziția 376, respectiv doamna Aramescu Liliana.

Precizăm că persoanele înscrise la pozițiile 369, 372 și 374  au depășit vârsta de 38 de ani, persoanele înscrise la pozițiile 370 și 371 au fost invitate anterior și nu s-au prezentat ca urmare a invitației, iar persoanele înscrise la pozițiile 373 și 375 dețin proprietate personală și astfel nu mai îndeplinesc criteriile restrictive impuse de lege..  

Doamna Aramescu Liliana a reconfirmat criteriile de acces la locuinţă, acceptând apartamentul 4 din str. Miloia nr.52 bl.B1, sc.B (fost Miloia bl.B1 sc.B) și astfel s-a întocmit la data de 13.04.2018 un proces-verbal anexat la acest raport.
Având în vedere prevederile legale şi opţiunea expimată în scris de către doamna Aramescu Liliana, considerăm că proiectul de hotărâre privind repartizarea ap.4 din str. Miloia nr.52 bl.B1, sc.B (fost Miloia bl.B1 sc.B) îndeplinește condițiile pentru a fi supus dezbaterii și aprobării plenului consiliului local.

